Myit daw u ga, Shapau shaja;
Lai hpan hkum hkra, Jahkrit shama.
Laiza hpe wang, Hpyendap shakang;
Laiza n lawt, yawng hkra shagrawt;
Poi kaba shabyin, Mahkekna grup-yin.
Aw- ra- ra ga, Nau pa- pa- ga;
Kabung dum ga, Poi galaw ga;
Tau hkrau shana, Thein Sein a ga.
Lahtaw Zau Ding, Myit ai n gring;
Ka manawt shingni, Woi awn sumli;
Myit M’sin gawngkya, Wunpawng manya.
Raitim kabu, Nhtang hku byin pru;
Nepyidaw mahtang, Poi ginra ang;
Kabu aw law, Anhte sa maw.
Kabung dum ya, Shanhte hpyi nga,
Htunghking manawt, Zau Ding woi sawt;
Hkyen lajang ai, Lachyum rai sai.
Aw- hka- She!
Htet shana mayu, Wunpawng hpe chyu;
Hpa mi jak lak, Myit masin ahkyak;
Hpawtni jahtum, Nhtoi mi hkrum.
Myitru myitpu, Hkum rai nga u;
Namsi hpun hkai, Masin shamai;
Hkai hpang wa gaw, Myit madang tsaw.
4-5 ning, Namsi ni hpring;
Arang bang da, Kaman n nga;
Di sha lu na, Mahtai Kaja.
Ahem! Htem lem, Myu tsaw myit dem;
Wunpawng myit ja, Tai hkrit u ga;
Shi grau myit chyum, Ladat ni htum.
I ya lak nak, Myit masin ahkyak;
Pye mi hkum yawm, Kyu hpyi shalawm;
“Anhte A Awng Padang, Yehowa Karai Kasang.”
Awmdawm Shanglawt, Lu na ningpawt;
Israela, Karai mahta;
I mung maren, Kyu hpyi sharen.
Mauhpa Chyeju, Tai ni mu lu;
Sharawng shara, Madun dan ga;
Myit marai n tat, Sai jet n sh’mat; rai nga ga lu oi.
Shanglawt Tsing
23/8/2012
kac_Latn kac_Latn kac_Latn kac_Latn kac_Latn quy_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn knc_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn unk